 Mali: Ààrẹ ọmọ ọdún 73 ń wá ọdún márùn-ún síi gẹgẹ bí ààrẹ Mali Orílẹèdè náà ti ń wá ọnà làti fòpin sí ìṣòro ṣégesège òṣèlú àti ọrọ ajé tó ti wà fún ọpọlọpọ ọdún. Olùdíje mẹrìnlélógún ló ń díje fún àwọn ipò tó ga, tó fi mọ ààrẹ tó wà lórí àléfa báyìí Ibrahim Boubacar Keita, ẹni ọdún mẹtàléláàdọrin tó sì ńwá ọdún márùn-ún síi. Ààrẹ ọmọ ọdún 73 ń wá ọdún márùn-ún síi Àwọn iròyin tì ẹ leè ní ìfẹ sí: Lẹyín ọpọlọpọ ọdún, Lagbaja da ìlù bolẹ nílú Abuja Ẹwẹ, ẹgbẹ kan tó rọ mọ ẹgbẹ Al-Qaeda ti dúnkoko láti dènà ìbò náà. Akọròyìn BBC Tomi Ọladipọ jẹ kó di mímọ pé ìjọba orílẹèdè Mali ti kó ẹgbẹrún lọnà ọgbọn òṣìṣẹ aláàbò jọ láti ríi pé àbò wà nìlùú lákokò ìdìbò kó má baà sí ìbẹrù pé ìkọlù àwọn ẹgbẹ Jihad yìí. Wọn ṣe èyí nítorí ó ṣeé ṣe kí lemọlemọ ìjà ẹlẹyàmẹyà àti ti àwọn ẹlẹsìn Islam sàkóbá fún ààrẹ Ibrahim Keita gẹgẹ bí ó ṣe ń fẹ kí wọn tún un yàn. Ẹni tó máa ń ta kò ó jù ni adarí ẹgbẹ òṣèlú alátakò, Soumaila Cisse tó fi ẹsùn kan ààrẹ pé kò mú àwọn ìlèrí tó ṣe ní ìdìbò tó kọjá ṣẹ. Adari ẹgbẹ alatako Ó ṣe pàtàkì pé ẹni tí yóò jáwé olúborí gbudọ ní ju ìdajì gbogbo ìbò tí ìdìbò àkọkọ tàbí kí iye ìbò tirẹ pọ jù lẹẹkan ṣoṣo. Ọpọlọpọ ẹkùn Ìlà Oòrùn Mali kò sí lábẹ àkóso ìjọba. Ọwọ ikọ ilẹ Faransé àti àjọ ìsọkan àgbáyé ni ojúṣe àbò ẹkùn náà wà. Fún ìdí èyí, ìpolongo kò fibẹẹ wọpọ níbẹ. Àwọn iròyin tì ẹ leè ní ìfẹ sí: Ogbologbo ijapa laafin Sọun : Orílẹèdè Mali yóò rọkẹkẹ lónìí gẹgẹ bí wọn yóò ṣe tú jáde lati lọ dìbò yan ààrẹ tí yóò máa tukọ orílẹèdè wọn. 